## Odluka o porezima Grada Pazina

### NN 143/2002 (3.12.2002.), Odluka o porezima Grada Pazina

# GRAD PAZIN

2312

Na teme­lju članka 3. i 30.
Zakona o financira­nju jedinica lokalne i područne (re­gionalne) samouprave
(»Narodne novine«, broj 117/93., 69/97., 33/00., 73/00., 127/00., 59/01.,
107/01. i 117/01.) i članka 20. Statuta Grada Pazina (»Službene novine Grada
Pazina« broj 21/01), Gradsko vijeće Grada Pazina na sjednici održanoj 26.
studenoga 2002. godine donijelo je

## ODLUKU

### O POREZIMA GRADA PAZINA

I. OPĆA ODREDBA

Članak 1.

Ovom se Odlukom utvrđuju stope,
visina te način obračuna i plaća­nja gradskih poreza i prireza porezu na
dohodak što su vlastiti izvori prihoda Grada Pazina (da­lje: Grad).

Porezi i prirezi porezu na
dohodak prihodi su Proračuna Grada.

II. VRSTE POREZA

Članak
2.

Grad
uvodi i ­njemu pripadaju s­ljedeći prirez i porezi:

1.
prirez porezu na dohodak,

2.
porez na potroš­nju,

3.
porez na kuće za odmor,

4.
porez na tvrtku ili naziv i

5.
porez na korište­nje javne površine,

6.
porez na neizgrađeno građevno zem­ljište,

7.
porez na nekorištene poduzetničke nekretnine.

1. Prirez porezu na dohodak

Članak 3.

Prirez porezu na dohodak plaća
se na području Grada prema Zakonu o porezu na dohodak i Pravilniku o porezu na
dohodak.

Osnovica prireza porezu na
dohodak je porez na dohodak utvrđen Zakonom o porezu na dohodak i Pravilniku o
porezu na dohodak.

Prirez porezu na dohodak plaća
se po stopi od 5% na osnovicu iz stavka 2. ovog članka.

Članak 4.

Prirez porezu na dohodak plaćaju
obveznici poreza na dohodak koji imaju prebivalište ili uobičajeno boravište na
području Grada.

Članak 5.

Prirez porezu na dohodak
uplaćuje se na propisani uplatni račun istodobno s isplatom dohotka.

2. Porez na potroš­nju

Članak 6.

Porez na potroš­nju plaća se na
potroš­nju alkoholnih pića (prirodna i specijalna vina, vi­njak, rakija i
žestoka pića), piva i bezalkoholnih pića (prirodni voćni sokovi – juice, kao i
sva osvježavajuća gazirana bezalkoholna pića te mineralne i gazirane vode, osim
čaja i kave).

Osnovica poreza na potroš­nju iz
stavka 1. ovoga članka je prodajna cijena pića po kojoj se piće proda u
ugostite­ljskom objektu bez poreza na dodanu vrijednost i poreza na potroš­nju.

Osnovica poreza za obračun
poreza na potroš­nju za one obveznike poreza na potroš­nju koji nisu obveznici
PDV-a je prodajna cijena pića, uma­njena za porez na potroš­nju.

Članak 7.

Porez na potroš­nju alkoholnih i
bezalkoholnih pića i piva plaća se po stopi 3%.

Članak 8.

Obveznik poreza na potroš­nju je
svaka pravna i fizička osoba koja pruža ugostite­ljske usluge na području
Grada.

Članak 9.

Porez iz članka 6. ove Odluke
obveznik poreza na potroš­nju obračunava i plaća sukladno rokovima i na način
propisan Zakonom o porezu na dodanu vrijednost.

Obračunati porez iskazuje se u
evidencijama za obračun poreza na potroš­nju.

Mjesečni izvještaj o obračunu i
uplati poreza na potroš­nju dostav­lja se Poreznoj upravi Ispostavi Pazin do
kraja mjeseca za protekli mjesec u skladu s rokovima predviđenim za predava­nje
izvještaja iz Poreza na dodanu vrijednost.

3. Porez na kuće za odmor

Članak 10.

Kućom za odmor u smislu ove
Odluke smatra se svaka zgrada ili dio zgrade ili stan koji se koristi povremeno
ili sezonski.

Kućom za odmor, u smislu ove
Odluke ne smatraju se gospodarske zgrade koje služe za smještaj po­ljoprivrednih
strojeva, oruđa i drugog pribora.

Članak 11.

U postupku dokaziva­nja statusa
kuće za odmor u smislu članka 10. stavka 1. ove Odluke, vlasnik kuće je dužan
osim osobne iskaznice, predočiti i druge dokaze i to: putovnicu, mjesto i
visinu nastanka troška električne energije, vode, telefona, pretplate na TV i
radioprijemnike, prijam pošte, potvrda o mjestu rada, izjava svjedoka, mjesto
podnoše­nja porezne prijave i drugi dokazi podobni za ocjenu i utvrđiva­nje
vremena korište­nja kuće ili stana u smislu članka 10. stavka 1. ove Odluke.

Članak 12.

Porez na kuće za odmor plaća
pravna ili fizička osoba koja je vlasnik kuće za odmor na cijelom području
Grada.

Članak 13.

Porez na kuću za odmor plaća se
godiš­nje, u iznosu od 11 kuna/m˛ korisne površine kuće za odmor.

Porez na kuće za odmor plaća se
na propisani uplatni račun u roku od 15 dana od dana dostave rješe­nja o
utvrđiva­nju tog poreza.

Članak 14.

Obveznik poreza na kuću za odmor
dužan je Upravnom odjelu za gospodarstvo, financije i proračun dostaviti podatke
o kući za odmor, o mjestu gdje se kuća nalazi, korisnu površinu kuće te druge
podatke, najkasnije do 31. ožujka godine za koju se utvrđuje porez na kuće za
odmor.

Rješe­nje o utvrđiva­nju obveze
plaća­nja poreza iz stavka 1. ovog članka donosi Upravni odjel za gospodarstvo,
financije i proračun.

Članak 15.

Porez na kuće za odmor ne plaća
se za kuće za odmor:

– koje su vlasnici naslijedili u
prvom nas­ljednom redu ako nas­ljednik ima stalno prebivalište na području
Grada,

– koje se ne mogu koristiti zbog
starosti i trošnosti ili zbog prirodnih nepogoda (poplava, požar, potres),

– za vrijeme dok su u ­njima
smješteni prognanici i izbje­glice.

4. Porez na tvrtku ili naziv

Članak 16.

Obvezniku poreza na tvrtku ili
naziv (da­lje: porez na tvrtku) je pravna ili fizička osoba koja je obveznik
poreza na dobit ili poreza na dohodak i re­gistrirana je za obav­lja­nje
djelatnosti.

Osoba
iz stavka 1. ovoga članka koja u svom sastavu ima poslovne jedinice
(prodavaonice, pogone, radionice, prodajna mjesta) obveznik je poreza na tvrtku
za svaku poslovnu jedinicu.

Pravna
i fizička osoba iz stavka 1. ovoga članka oslobodit će se plaća­nja poreza na
tvrtku za tekuću godinu ako je u prethodnoj kalendarskoj godini:

–
investirala na području Grada Pazina u iznosu većem od 1.000.000,00 kuna,

–
ako je zaposlila više od 10 radnika u stalni radni odnos,

– ako je otvorila podružnicu na
području Grada Pazina i zaposlila više od 5 djelatnika u stalni radni odnos,

– ako ima sjedište ili
prebivalište na području Grada Pazina i ako započne djelatnost na području
Grada Pazina,

– ako ima sjedište na području
Grada Pazina i koristi sredstva iz Programa »Poduzetnik«.

Oslobađa­nje od plaća­nja poreza
na tvrtku ukoliko se ostvari jedan od uvjeta iz stavka 3. ovoga članka, pravna
i fizička osoba oslobađa se:

za
prvu godinu    100%,

za
drugu godinu  50% i

za treću godinu   25%
od ukupno utvrđenog iznosa
                                poreza na
tvrtku.

Članak 17.

Porez na tvrtku plaća se u godiš­njem
iznosu, i to:

1. Pravna osoba (klasifikacija
prema Zakonu o računo­vod­stvu)

–
velika trgovačka društva                            1.500,00
kuna

–
sred­nja trgovačka društva                          1.200,00
kuna

–
mala trgovačka društva                              1.000,00
kuna

2.
Fizičke osobe (sukladno propisima o obrtu)

–
samostalni ugostite­lji, trgovačke i

  zabavne rad­nje                                           1.000,00 kuna

–
proizvodne, uslužne djelatnosti i ostali           500,00
kuna.

Porez na tvrtku plaća pravna i
fizička osoba bez obzira na to da li je tvrtku istakla na svojem objektu, rad­nji
ili prostoriji.

Ako je pravna i fizička osoba na
istome objektu istakla više svojih naziva ili ako u istoj pravnoj osobi ima
više vlasnika, oni plaćaju samo jedan iznos poreza iz stavka 1. ovoga članka.

Pravna i fizička osoba iz članka
16. stavka 2. ove Odluke, za svaku poslovnu jedinicu (pogoni, radionice,
prodavaonice i sl.) plaća 50% od utvrđenog iznosa poreza na tvrtku iz stavka 1.
ovoga članka.

Članak
18.

Pod nazivom u smislu članka 16.
ove Odluke smatra se ime pravne i fizičke osobe pod kojim tvrtka ili rad­nja
posluje, osim

1. natpisa na klupama, stolovima
i na otvorenim prodajnim mjestima na tržnici na kojoj se prodaju živežne
namirnice,

2. natpisa što ih građevinske
tvrtke i ­njima slične tvrtke ističu na gradilištima, te

3. naziva poslovnih jedinica
koje izravno ne posluju s trećim osobama.

Članak
19.

Porez na tvrtku ne plaća pravna
ili fizička osoba:

1. koja ne obav­lja djelatnost,
nalazi se u mirova­nju,

2. javne ustanove i tvrtke u
vlasništvu ili većinskom vlasni­štvu Grada,

3. humanitarne organizacije i
udruge,

4. invalidi domovinskog rata
koji samostalno obav­ljaju dje­latnost.

Članak
20.

Ako se pravna ili fizička osoba
u smislu ove Odluke upiše u odgovarajući re­gistar i istakne tvrtku u drugoj
polovici godine, plaća 50% iznosa od utvrđenog godiš­nje­g iznosa poreza na
tvrtku.

Članak
21.

Obveznik poreza na tvrtku dužan
je tvrtku, odnosno naziv, promjenu imena tvrtke, odnosno naziva i svaku drugu
promjenu što utječe na visinu poreza prijaviti Upravnom odjelu za gospodarstvo,
financije i proračun u roku od 15 dana od dana od upisa u re­gistar, odnosno od
nastale promjene.

Upravni odjel iz stavka 1. ovog
članka donosi rješe­nje o obvezi plaća­nja poreza na tvrtku ili naziv.

Članak 22.

Porez na tvrtku plaća se u roku
od 15 dana od dana dostave rješe­nja kojim je porez, odnosno naziv utvrđen.

5. Porez na korište­nje javnih
površina

Članak 23.

Porez na korište­nje javnih
površina plaćaju pravne i fizičke osobe koje se koriste javnim površinama.

Iznimno iz stavka 1. ovoga
članka Poglavarstvo može koriš­te­nje javne površine za humanitarne, dobrovo­ljne
i druge aktivnosti dodijeliti na korište­nje bez naknade.

Javnim površinama, u smislu ove
Odluke, smatraju se zem­ljišta unutar građevnog područja koja su, u skladu s
prostornim planom, namije­njena općoj uporabi (ulice, trgovi, igrališta, zelene
površine i drugo).

Članak
24.

Porez na korište­nje javnih
površina plaća se za dan korište­nja i po m˛ ili po metru dužnom, a naplaćuje
mjesečno i prema svrsi korište­nja javne površine, i to:

*kuna*

1. za postav­lja­nje
pokretnih ugostite­ljskih rad­nji                              1,00

2. za aranžira­nje ­ljetnih
terasa i pruža­nje ugostite­ljskih
usluga:

    – u gradu
Pazinu                                                                        1,20

    – u ostalim
mjestima Grada                                                        0,40

3. za prodaju
prehrambenih proizvoda, peče­nje plodina,
prodaju kestena, kikirikija, sladoleda, slastica i drugo                 2,00

4. za postav­lja­nje
cirkusa, luna-parkova, drugih zabavnih rad­nji, izložbe automobila, uk­ljučujući
i prateće
objekte:

    – do 15 dana
korište­nja                                                             4,00

    – preko 15
dana od početnog dana korište­nja                            2,00

5. za skladište­nje
materijala i robe:

    – ispred
zgrada                                                                          8,00

    – na ostalim
slobodnim površinama                                            4,00

6. za korište­nje
prostora prilikom izgrad­nje i
popravaka zgrada i drugih objekata:

    – u
ugovorenom roku                                                                1,00

    – izvan
ugovorenog roka                                                            8,00

7. za organizirana
parkirališta                                                         1,20

8. za ostale sadržaje
privremenog karaktera po
zak­ljučku Poglavarstva                                            od
0,40 do 8,00

Članak 25.

Porez za korište­nje javnih površina u svrhu postav­lja­nja
kioska plaća se za dan korište­nja po m˛, a naplaćuje mjesečno prema zonama:

*kuna*

I.
zona                                                     1,00

II.
zona                                                    0,60

III.
zona                                                   0,30

I.
zona obuhvaća javne površine u Ulici 25. rujna, Trgu slobode te na području
gradske tržnice.

II.
zona obuhvaća javne površine na području grada Pazina omeđene Starim trgom,
Vrtlišćem, Ul. Družbe sv. Ćirila i Metoda, Ul. M. B. Rašana do spoja s ulicom
Jurja Dobrile, zatim Šetalištem pazinske gimnazije i Ul. Dinka Trinajstića do
15. siječ­nja, te Ul. Muntri­ljskom, Prolaz Vincenta od Kastva, Ul. Ante Kalca
i Ul. Velog Jože do Starog trga, osim javnih površina naznačenih u I. zoni.

II. zona obuhvaća javne površine koje se nalaze na
ostalim područjima Grada.

Članak
26.

Porez
za korište­nje javnih površina plaća se i naplaćuje dnevno po m˛ ili po metru
dužnom i prema svrsi korište­nja javne površine, i to:

*kuna*

1. za
drža­nje štandova u sajmene dane:

   – u gradu Pazinu                                    70,00

   – u ostalim mjestima                              30,00

2.
za drža­nje štandova u ostale dane:

   – u gradu Pazinu                                    25,00

   – u ostalim mjestima                              15,00

Naknada za godiš­nju rezervaciju
javne površine za smještaj štanda u sajmene dane u gradu Pazinu plaća se polugodiš­nje
unaprijed do 15. u mjesecu za tekuće polugodište i to:

– za rezervaciju jednog mjesta
polugodiš­nje 400,00

Članak
27.

Porez za korište­nje javnih
površina plaća se mjesečno odnosno dnevno.

Mjesečno
se plaća porez za korište­nje javnih površina iz članka 24. i članka 25. ove
Odluke. Uvjeti za korište­nje javne površine iz članka 24. i 25. ove Odluke,
visina poreza i način plaća­nja tog poreza uređuju se ugovorom o korište­nju
javne površine. Prvi obrok mjesečnog poreza plaća se prilikom zak­ljuče­nja
ugovora, a ostali – mjesečno, unaprijed, najkasnije do petog u mjesecu.

Dnevno
se plaća porez za korište­nje javnih površina iz članka 26. ove Odluke. Ovaj se
porez plaća unaprijed, prije zauzeća javne površine, odnosno prilikom izdava­nja
odobre­nja za dnevno korište­nje javne površine, za sve dane korište­nja.

Članak 28.

Upravni
odjel za komunalni sustav i prostorno planira­nje Grada na zahtjev
zainteresirane osobe izdaje rješe­nje o zauzima­nju javne površine. Rješe­njem
se uz uobičajene podatke utvrđuje i visina poreza za korište­nje te nekretnine.

Članak 29.

Upravite­lj
sajma i osoba zainteresirana za rezervaciju javne površine za smještaj štanda u
sajmene dane u Gradu zak­ljučit će ugovor o rezervaciji javne površine kojim će
re­gulirati međusobna prava i obveze.

Ugovor
iz stavka 1. ovoga članka zak­ljučuje se na određeno vrijeme, u pravilu
početkom godine za tekuću godinu.

Članak 30.

Poslovi dodjele, obračuna i
donoše­nja rješe­nja poreza za ko­riš­te­nje javnih površina povjeravaju se
Upravnom odjelu za komunalni sustav i prostorno planira­nje Grada.

6. Porez na neizgrađeno
građevno zem­ljište

Članak 31.

Porez na neizgrađeno građevno
zem­ljište plaćaju pravne i fizičke osobe koje su vlasnici neizgrađenog
građevnog zem­ljišta na području Grada.

Pod neizgrađenim građevnim zem­ljištem
iz stavka 1. ovoga članka smatra se zem­ljište koje se nalazi unutar granica
gra­đev­nog područja nase­lja na kojem se u skladu s prostornim planom mogu
graditi građevine za stambene, poslovne i druge namjene a na kojem nije
izgrađena nikakva građevina. Ne­izgrađenim građevnim zem­ljištem smatra se i
zem­ljište na kojem postoji privremena građevina za čiju izgrad­nju nije
potrebno odobre­nje za grad­nju kao i zem­ljište na kojem se nalaze ostaci
nekadaš­nje građevine.

Članak 32.

Porez na neizgrađeno građevno
zem­ljište plaća se godiš­nje i to 1,00 kunu po četvornom metru neizgrađenog
građevnog zem­ljišta na području obuhvata Deta­ljnih planova uređe­nja.

Članak 33.

Rješe­nje o visini poreza na
neizgrađeno građevno zem­ljište donosi Upravni odjel za gospodarstvo, financije
i proračun.

Članak 34.

Porez na neizgrađeno građevno
zem­ljište ne plaća se na zem­ljište koje je povjereno na privremeno uprav­lja­nje
Gradu.

Poglavarstvo
Grada može pravne i fizičke osobe osloboditi od plaća­nja poreza na neizgrađeno
građevno zem­ljište na teme­lju obrazloženog zahtjeva (viša sila, prirodna
nepogoda, nemoguć­nost izgrad­nje i drugo).

Uvjete,
postupak i način oslobađa­nja od plaća­nja poreza, kao i postupak i način povjerava­nja
građevinskog zem­ljišta na uprav­lja­nje Gradu Pazinu iz stavka 1. i 2. ovoga
članka, propisat će se posebnim Pravilnikom o uvjetima oslobađa­nja od plaća­nja
poreza na neizgrađeno građevno zem­ljište.

Članak 35.

Obveznici poreza na neizgrađeno
građevno zem­ljište dužni su do 31. ožujka godine za koju se utvrđuje porez
dostaviti Upravnom odjelu za gospodarstvo, financije i proračun podatke o
mjestu i veličini neizgrađenog građevnog zem­ljišta.

Porez na neizgrađeno građevno
zem­ljište plaća se u roku od 15 dana od dana dostave rješe­nja o utvrđiva­nju
tog poreza.

7. Porez na nekorištene
poduzetničke nekretnine

Članak 36.

Porez na nekorištene
poduzetničke nekretnine plaća se na nekretnine namije­njene obav­lja­nju
poduzetničke aktivnosti (pro­iz­vodni i drugi prostori) koje se ne koriste, a
nalaze se na području Grada.

Pod nekorištenim poduzetničkim
nekretninama iz stavka 1. ovoga članka smatraju se nekretnine u kojima se ne
obav­lja djelatnost godinu dana.

Članak 37.

Obveznik poreza na nekorištene
poduzetničke nekretnine je fizička ili pravna osoba, vlasnik nekretnina.

Članak 38.

Osnovica poreza na nekorištene
poduzetničke nekretnine je korisna površina (neto površina) nekretnine izražena
u četvornim metrima.

Članak 39.

Porez na nekorištene poduzetničke
nekretnine plaća se godiš­nje 5,00 kuna po četvornom metru korisne poduzetničke
površine.

Članak 40.

Porez na nekorištene
poduzetničke nekretnine ne plaća se na nekretnine koje su povjerene Gradu na
uprav­lja­nje i na nekretnine koje imaju svojstvo kulturnog dobra prema Zakonu
o zaštiti i očuva­nju kulturnih dobara.

Poglavarstvo Grada može
osloboditi od plaća­nja poreza na nekorištene poduzetničke nekretnine pravne i
fizičke osobe na teme­lju obrazloženog zahtjeva (viša sila, prirodna nepogoda,
nemogućnost korište­nja i drugo).

Članak 41.

Obveznici poreza na nekorištene
poduzetničke nekretnine dužni su do 31. ožujka godine za koju se utvrđuje porez
dostaviti Upravnom odjelu za komunalni sustav i prostorno planira­nje podatke o
nekorištenim poduzetničkim nekretninama.

Porez na nekorištene
poduzetničke nekretnine plaća se u roku od 15 dana od dana dostave rješe­nja o
utvrđiva­nju toga poreza.

Rješe­nje iz stavka 2. ovog
članka donosi Upravni odjel za komunalni sustav i prostorno planira­nje.

III. PROVEDBENE ODREDBE

Članak 42.

Grad poslove utvrđiva­nja,
evidentira­nja, nadzora, naplate i ovrhe radi naplate poreza na potroš­nju
propisano ovom Odlukom prenosi na Poreznu upravu, Područni ured, Ispostavu
Pazin.

Poreznoj upravi za obav­lja­nje
poslova iz stavka 1. ovoga članka pripada naknada u iznosu 5% od ukupno
naplaćenih prihoda.

Članak 43.

Porezna uprava je dužna do 15. u
mjesecu za prethodni mjesec, Gradu dostaviti izvješće o utvrđenom i naplaćenom
porezu.

Članak 44.

Ovlašćuje se nadležna organizacija
platnog prometa zaduže­na za naplatu javnih prihoda da naknadu Poreznoj upravi
obračuna i uplati u Državni proračun i to do zad­nje­g dana u mjesecu za
protekli mjesec.

IV. ZAJEDNIČKE ODREDBE

Članak 45.

Pravne i fizičke osobe, banke i
druge financijske organizacije, druge organizacije, ustanove, društva, udruže­nja
i drugi obveznici poreza u smislu ove Odluke, dužni su, na zahtjev Ispostave
porezne uprave Pazin i nadležnog Upravnog odjela Grada dostaviti potrebne
podatke, te omogućiti uvid u poslovne k­njige, evidencije i dokumentaciju, radi
prikup­lja­nja podataka za utvr­điva­nje i naplatu poreza u smislu ove Odluke.

Članak 46.

Za utvrđiva­nje poreza, naplate,
žalbe, obnovu postupka kao i za sve ostale postupovne rad­nje primje­njivat će
se odredbe Opće­g poreznog zakona.

Novčane kazne za prekršaje koje
počini pravna ili fizičke osoba propisane su Zakonom o financira­nju jedinica
lokalne i područne (re­gionalne) samouprave.

Članak 47.

Gradsko vijeće Grada Pazina će
Pravilnik o uvjetima oslo­bađa­nja plaća­nja poreza na neizgrađeno građevno zem­ljište
donijeti najkasnije do 30. lip­nja 2003. godine.

V. ZAVRŠNE ODREDBE

Članak 48.

Danom primjene ove Odluke stav­lja
se izvan snage Odluka o lokalnim porezima Grada Pazina (»Službene novine Grada
Pazina« broj 1/94., 2/95., 10/96., 2/98. i 8/98 – tumače­nje), Odluka o
prijenosu poslova Poreznoj upravi (»Službene novine Grada Pazina« broj 3/02.) i
Odluka o naknadi za korište­nje javnih površina u Gradu Pazinu (»Službene
novine Grada Pazina« broj 1/94., 1/95., 2/95., 12/95., 2/96 – pročišćeni tekst,
10/96. i 12/97).

Članak
49.

Ova
Odluka stupa na snagu osmog dana od dana objave u »Narodnim novinama«, a primje­njuje
se od 1. siječ­nja 2003.

Ova
Odluka objavit će se i u Službenim novinama Grada Pazina i Općina Cerov­lje,
Gračišće, Karojba, Lupoglav, Motovun, Sv. Petar u Šumi i Ti­njan.

Klasa:
410-01/02-01/02
Urbroj: 2163/01-03-02-02-6
Pazin, 26. studenoga 2002.

Predsjednik
Gradskog vijeća
**Vesna** **Ivan****či****ć,** v. r.

if !supportEmptyParas endif

Odluka, NN 143/2002-2312